FNB @ ALFA 2018 - AgriOrbit
Home Plaas Media ALFA FNB @ ALFA 2018
FNB @ ALFA 2018
Dawie Maree, hoof van inligting en bemarking by FNB Landbou, vertel vir RSG Landbou-luisteraars meer oor hulle betrokkenheid by ALFA 2018 wat vanaf 18 – 20 September by die Afridome in Parys plaasvind. Luister nou na dié gesprek.
Previous articleWol en die modebedryf
Next articleSkryf nou in vir die Veritas-toekennings
Claudi Nortje - May 20, 2019
Die unieke kolbroek-vark Vrae oor Slenkdalkoors
'n Leser vra of Slenkdalkoors net in sekere gebiede voorkom en of dit aansteeklik is.
Ek wil graag weet of Slenkdalkoors net in sekere gebiede voorkom en of dit aansteeklik is? – De Klerk Vermaak (boervm@webmail.co.za)
Van 1950 tot 1956 was daar verskeie epidemies van Slenkdalkoors onder skape en beeste in Suid-Afrika, waartydens mense ook die siekte opgedoen het. In 1951 het 20 000 mense siek geword en 100 000 beeste en skape het gevrek.
Gedokumenteerde gebiede waar die siekte al voorgekom het, is Wes-Vrystaat, Suidelike Gauteng, aangrensende Noordwes, Limpopo en die Oos-Kaap. Ook in Namibië was daar uitbreke, veral in skape.
Die virus dring die liggaam binne deur die slymvlies of krakies en seertjies in die vel. Dit is veral veeartse, veeboere en plaaswerkers wat gevaar staan om besmet te raak.
Teoreties kan ‘n mens ook Slenkdalkoors opdoen deur inname (bv die drink van besmette melk) of deur inaseming, maar hierdie twee roetes van besmetting is minder belangrik. Omdat Slenkdalkoors by diere soms sonder sigbare uiterlike tekens voorkom, kan abattoirwerkers die besmetting opdoen in die normale uitvoering van hulle pligte. ‘n Mens kan in uitsonderlike gevalle deur die byt van ‘n virusdraende muskiet besmetting van Slenkdalkoors opdoen, maar dit is baie raar.
Die broeityd (vanaf besmetting tot die verskyning van die eerste siektetekens) wissel van 3-7 dae. Die siektetekens is griepagtig en begin skielik. Van die aanvanklike simptome is spierpyn, koue koors, vomering, bloederige urine, donker stoelgang, ligsensitiwiteit, swak sig, rugpyn, gewrigspyn, hoofpyn en koors. Die meeste mense herstel ná ‘n week of twee.
In 1% tot 5% van gevalle word pasiënte se oë aangetas, maar dit is meesal tydelik. Die lewer en oë word gewoonlik later aangetas en die pasiënt toon ‘n geneigdheid tot bloeding. In ‘n klein persentasie van gevalle kan die retina van die oog loskom en tot blindheid lei. Die siekte kan ook verskeie ander simptome tot gevolg hê.
Slenkdalkoors is noodlottig in minder as 0,5% van gevalle weens ernstige hepatitis (lewerontsteking) en enkefalitis (harsingontsteking).
Slenkdalkoors moet onderskei word van ‘n ander virussiekte wat as Wesselsbronsiekte bekend staan en waarvan die siektesimptome baie met die van Slenkdalkoors ooreenstem. Uitbreke van Slenkdalkoors by diere kom meesal in die reëntye gedurende die laat somer en herfs voor (Slenkdalkoorsseisoen) en dit is dan gewoonlik die tyd wanneer mense die siekte opdoen.
Dit is nie prakties moontlik om die vektore (muskiete) van die Slenkdalkoorsvirus uit te roei of effektief te beheer nie en daarom is immunisering van beeste, bokke en skape die enigste praktiese en werkbare beheermaatreël. Die periodes tussen Slenkdalkoors uitbreke is baie lank (jare) en daarom ent die meeste vee-eienaars nie hulle diere nie en is die oorgrote meerderheid vee in Suid-Afrika vatbaar vir Slenkdalkoors. Indien Slenkdalkoors sou voorkom, sal dit baie vinnig van plaas tot plaas versprei.
Lewende Slenkdalkoorsentstof. Die lewende entstof wat deur Onderstepoort Biologiese Produkte gemaak word, kan in alle nie-dragtige beeste, skape en bokke gebruik word en gee goeie beskerming in alle vee. Die lewende entstof is goedkoper as die dooie entstof en die dier hoef net eenkeer in sy lewe ingeënt te word. Dit is maklik om die lewende entstof te produseer. Moenie dragtige diere met die lewende entstof inent nie, want ‘n klein persentasie aborsies of fetale misvorming kan voorkom.
Dooie (geïnaktiveerde) Slenkdalkoorsentstof. Dragtige diere/vee kan met die dooie entstof ingeënt word. Die entstof is duur en tydrowend om te produseer en het ‘n kort rakleeftyd van ‘n jaar. Diere moet jaarliks gedurende die lente met die dooie entstof ingeënt word. Jong diere of diere wat nog nie voorheen met die dooie entstof ingeënt is nie, moet 3 weke na die aanvanklike inenting ‘n tweede of skraagdosis inenting kry. Diere ontwikkel eers ‘n goeie immuniteit 2-3 maande na inenting. Dit sal verseker dat hulle nie die siekte opdoen nie en so word mense wat met sulke diere werk of noue kontak het, onregstreeks beskerm. Raadpleeg die veearts aangaande immuniseringsprogramme.
Die dra van beskermende klere wanneer nadoodse ondersoeke gedoen word, is van die uiterste belang. Ontsmet alle apparaat na gebruik wanneer ‘n nadoodse ondersoek gedoen is. Karkasse moet verbrand of begrawe word.
Pasteurisering van melk (hittebehandeling van die melk teen 72ºC vir 15 sekondes) sal die virus daarin vernietig en so die melk vir menslike gebruik veilig maak.
Die toepassing van goeie insektebeheer (veral muskietbeheer) kan moontlik bydra tot die voorkoming en bestryding van Slenkdalkoors, maar dit is dikwels duur en onprakties.
Een kommentaar op “Vrae oor Slenkdalkoors”
Geagte leser ek het verlede jaar lammers help groot maak, van hul is dood as gevolg van dat hul siek was. Ek het perongeluk een se melk bottel in my mond gedruk terwyl hy besig was om tedrink. Op daai oomblik het hy gevrek. Wat my pla so n maand daarna het ek n permanente hoes. Daar is spoeg getoets om te kyk of daar fout is met my longe maar niks is gewys nie behalwe dat ek n pneumonie van ander etiologiese oorsprong het. Ek was by n homopaat toe. Daar het hy gese my bloed wys ek het n mycoplasma. Hy het we’ll ook gese my lewer produseer ook nie yster nie en hy het vir my lewer detox asook mycoplasma pille gegee. We’ll dit het verbeter maar nou sit ek weer met n gehoes en ek kry nou n alergie vir sy medikasie. Ek het ook simtome van koors spierpyn party keer styfheid in ledemate. Ek was seker al 5keer op antibiotika dit help terwyl ek medikasie drink. Die oomblik wat die medikasies klaar is begin alles weer van voor af. Is daar n moontlikheid dat ek n siekte opgetel het asgevolg van die lam. Ek sal bly wees as u my kan terug antwoord. Groete mev nortje